Diari Oficial de la Generalitat Valenciana


Sumari del DOGV 8685, del 26-11-2019 (2019/11558)

RESOLUCIÓ de 19 de novembre de 2019, de la consellera de Justícia, Interior i Administració Pública, de concessió de distincions en matèria de protecció civil de la Generalitat a Miguel Martínez Gutiérrez.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8685

Data del DOGV
:   26-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11754


Data del document
:   19-11-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * distinció honorífica

RESOLUCIÓ de 19 de novembre de 2019, de la consellera de Justícia, Interior i Administració Pública, de concessió de distincions en matèria de protecció civil de la Generalitat a Miguel Martínez Gutiérrez. [2019/11677]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció efectuada per José Manuel Dolón García, en la condició d'alcalde president de l'Ajuntament de Torrevieja, per a Miguel Martínez Gutiérrez, resolc:  
  
Primer  
Concedir la Distinció al Mèrit de Protecció Civil, en la categoria de Medalla d'Or, a Miguel Martínez Gutiérrez, Larry, per la seua heroica intervenció en l'incendi esdevingut en un habitatge a la localitat de Torrevieja el dia 6 de juny de 2018, en el qual va posar la vida en greu risc per a salvaguardar les vides d'unes altres persones.  
  
Segon  
En compliment del que estableix en l'article 12 del Decret 150, de 19 de setembre de 2014, s'inscriurà la present distinció honorífica en el Registre de Distincions de la Generalitat en matèria de protecció civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictat, en el termini d'un mes, a comptar des de l'endemà de la publicació, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre tipus de recurs o reclamació que millor convinga al seu interés.  
  
València, 19 de novembre de 2019.- La consellera de Justícia, Interior i Administració Pública: Gabriela Bravo Sanestanislao.